  Анжелика Тихонова корреспондент Владимир Путин кыкетӥ пинал ваем семьяослы анай капитал сётонъя программаез 2016-тӥ арын 31-тӥ толсурозь кузятон сярысь вераз. Асьмеос егитъёслы юрттыны кулэ. Соослы, кин семья кылдытэ но, оскисько, нылпи ваён сярысь малпасько. Соин валче анай капиталъя выль ватсанъёс ӵектэме потэ Владимир Путин, Россилэн азьмуртэз2020-тӥ арын 1-тӥ толшорысен кужымазы пыро таӵе выльдонъёс: - нырысетӥ нылпи ваем понна ини семья 466 сюрс 617 манет басьтыны быгатэ; - кыкетӥ нылпизы вордскиз ке, эшшо 150 сюрс манет сётозы. Озьы кык нылпиен семьялэн анай капиталэз оглом 616 сюрс 617 манет луоз; - куинетӥ нылпи ваем понна семьялы ипотеказэ тырыны 450 сюрс манет висъялозы. Анай капиталлэсь быдӟалазэ арлы быдэ индексировать карозы Оглом вераса, куинь нылпиен семья улон интен югдурзэ умоятыны кун юрттэмен 1 миллион манетлэсь трос коньдон висъяны быгатоз. Куд-ог улосвылъёсын, каръёсын, улосвыл центръёсын со квартиралэн ог ӝыны дуныз луэ Владимир Путин, Россилэн азьмуртэзСо сяна, кык но тросгес нылпиен семьяос 6 процентъем ипотека басьтыны быгато. Со ставка кредитсылэн быдэс чаклам дырызлы юнматӥськоз.  Тегъёс: ВладимирПутин нылпиос Удмуртия Россия анайкапитал семья коньдон 100ар  